stanford-oval/wikipedia huggingface dataset:
Presidentti (täsmennyssivu)

Presidentti voi tarkoittaa seuraavia asioita:
Presidentti, tasavallan presidentti, valtionpäämies useimmissa tasavalloissa
Suomessa eräiden tuomioistuinten puheenjohtajien virkanimike:
korkeimman oikeuden presidentti
korkeimman hallinto-oikeuden presidentti
hovioikeuden presidentti
Presidentti (kahvi), yksi Paulig-kahvipaahtimon kahvimerkeistä
Sokos Hotel Presidentti, Helsingin Kampissa sijaitseva hotelli
Presidentti, Jörn Donnerin ohjaama televisioelokuva vuodelta 2000
Presidentti, Lauri Nurksen ohjaama television draamasarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Presidentti”, voi hakea sivunnimihaulla, laajalla sivunnimihaulla tai tekstihaulla.
All Time Low

| All Time Low |
| --- | --- |
 All Time Low -yhtyeen jäsenet vuonna 2010
Tiedot
Toiminnassa:  2003–
Tyylilaji:  pop-punk, emopop
Kotipaikka:   Baltimore, Maryland, Yhdysvallat
Laulukieli:  englanti
Jäsenet:  Alexander William Gaskarth, laulu, rytmikitara   Jack Bassam Barakat, kitara   Robert Rian Dawson, rummut, lyömäsoittimet   Zachary Stewen Merrick, basso, taustalaulu  
Levy-yhtiö:  Interscope, 2010–2012   Hopeless, 2006–2010 2012–   Emerald Moon, 2004–2006  
Aiheesta muualla
Kotisivut
Infobox OKNimi-testi OK: 
All Time Low on yhdysvaltalainen vuonna 2003 perustettu pop-punkyhtye Baltimoresta, Marylandista. Se perustettiin yhtyeen jäsenten ollessa vielä lukiossa. Aluksi he tekivät cover-versioita muiden yhtyeiden, kuten Green Dayn ja Blink-182:n kappaleista.
All Time Low solmi levytyssopimuksen Emerald Moon -levy-yhtiön kanssa vuonna 2004 ja he julkaisivat ensimmäisen EP:nsä, The Three Words to Remember in Dealing with the End EP. Ensimmäisen studioalbuminsa, The Party Scene, yhtye julkaisi heinäkuussa 2005. Ennen kuin yhtyeen jäsenet valmistuivat lukiosta, he tekivät levytyssopimuksen Hopeless Recordsin kanssa ja äänittivät uudelleen debyyttialbuminsa laulut ja kaksi uutta laulua uudelle EP:lleen.
Vuonna 2007 All Time Low julkaisi So Wrong, It’s Right -albuminsa, ja se oli Billboard 200 -listan sijalla kuusikymmentäkaksi. Tehdessään kolmatta albumiaan yhtye teki yhteistyötä muun muassa Blink-182-yhtyeen basistin kanssa.
Bändin jäsenet

Alex Gaskarth – laulu, rytmikitara
Jack Barakat – kitara
Zack Merrick – basso, taustalaulu
Rian Dawson – rummut, lyömäsoittimet
Diskografia > Studioalbumit

The Party Scene (2005)
So Wrong, It’s Right (2007)
Nothing Personal (2009)
Dirty Work (2011)
Don’t Panic (2012)
Future Hearts (2015)
Last Young Renegade (2017)
It's Still Nothing Personal: A Ten Year Tribute (2019)
Wake Up, Sunshine (2020)
Diskografia > Livealbumit

Straight to DVD (2010)
Straight to DVD II: Past, Present and Future Hearts (2016)
Diskografia > EP:t

The Three Words to Remember in Dealing with the End EP (2004)
Put Up or Shut Up (2006)
Live from MySpace Secret Shows (2009)
Live Session (2009)
MTV Unplugged: All Time Low (2010)
Everything Is Fine On Your Birthday (2018)
Diskografia > Singlet

Circles (2005)
The Girl's a Straight-Up Hustler (2006)
Coffee Shop Soundtrack (2006)
Six Feet Under the Stars (2007)
Dear Maria, Count Me In (2008)
Poppin' Champagne (2008)
Weightless (2009)
Damned If I Do Ya (Damned If I Don't) (2009)
Painting Flowers (2010)
Lost in Stereo (2010)
Merry Christmas, Kiss My Ass (2010)
I Feel Like Dancin (2011)
Forget About It (2011)
Time-Bomb (2011)
For Baltimore (2012)
Somewhere in Neverland (2012)
Backseat Serenade (2013)
A Love Like War (feat. Vic Fuentes) (2013)
Something's Gotta Give (2015)
Kids in the Dark (2015)
Dirty Laundry (2017)
Good Times (2017)
Everything Is Fine (2018)
Birthday (2018)
All Time Low Suomessa

14. elokuuta 2010 - Ankkarock, Vantaa
26. kesäkuuta 2013 - Rock the Beach, Helsinki
16.helmikuuta 2014 - The Circus, Helsinki
24. kesäkuuta 2015 - The Circus, Helsinki
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen virallinen nettisivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
All Time Low esiintymässä House of Blues -tapahtumassa vuonna 2008.
Käännös suomeksi
Pohjoiskalotti

Valaistusvyöhykkeet. Pohjoiskalotti on kuvassa ylimmäinen vyöhyke. Pohjoiskalottiin ei yllä auringonvalo ollenkaan, ei vaikka maapallo pyörähtäisi akselinsa ympäri. Kuvan tilanteen aikana maapallon pohjoispuolella on talvi.
Pohjoiskalotti on maantieteellinen nimitys maapallon pohjoisimmalle valaistusvyöhykkeelle. Se on alue, joka kattaa kaiken pohjoisen napapiirin pohjoispuolella olevan aina pohjoisnapaan asti. Pohjoiskalotti on toinen maapallon kahdesta napakalotista, toisen ollessa eteläinen napakalotti. Pohjoiskalotin alueella on vähintään yksi sellainen päivä, jolloin aurinko ei nouse lainkaan ja yksi, jolloin aurinko ei laske lainkaan. Mitä lähempänä pohjoisnapaa ollaan, sitä pidemmälle kaamosta (talvella) jatkuu ja yöttömiä öitä (kesällä) on.  Ilmiö johtuu maapallon pyörimisakselista, joka on kallellaan. Tästä seuraa, että Aurinkoa kiertävään maapalloon ei osu valo symmetrisesti, vaan vuodenajasta riippuen pohjoiskalotti jää varjoon sekä yöllä, että päivällä (talvella) ja sinne paistaa aurinko sekä yöllä että päivällä (kesällä).
Pohjoiskalotti Suomessa

Fennoskandian pohjoisin osa kuuluu pohjoiskalottiin. Pohjoiskalotin etelärajana toimii pohjoinen napapiiri, eli siihen kuuluvat Lapin maakunta ( Lapin lääni ) Suomesta, Norrbottenin lääni Ruotsista sekä Tromssan, Nordlandin ja Finnmarkin läänit Norjasta sekä Murmanskin alue Venäjällä.
Aiheesta muualla

Pohjoiskalotin Neuvosto
Pohjoiskalotti
Pihlajaveden Asemankylän työväentalo

| Pihlajaveden Asemankylän työväentalo |
| --- | --- |
Osoite:  42910 Pihlajavesi
Sijainti:  Keuruu
Valmistumisvuosi:  1907
Purkuvuosi:  1980
Rakennuttaja:  Pihlajaveden Asemankylän Työväenyhdistys
Runkorakenne:  hirsi
Kerrosluku:  1
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pihlajaveden Asemankylän työväentalo on Keuruun Pihlajaveden Asemankylällä sijainnut työväentalo, joka on purettu vuonna 1980.
Historia

Asemankylän työväenyhdistyksen kokouksessa tehtiin jo vuonna 1906 aloite toimitalon saamisesta Pihlajaveden kunnan rakennuttamana. Tästä hankkeesta ei tullut mitään. Kokouksia ja iltamia pidettiin asemankylän taloissa ja jäsenten kodeissa. Rakennushanketta edistämään perustettiin kolmimiehinen toimikunta. Toimikunta hankki tonttimaan vuonna 1907 Vähä-Kömin talosta. Tonttimaa oli aluksi vuokralla. Se ostettiin omaksi vuonna 1928. Varoja kerättiin arpajaisilla, iltamilla ja jäsenten lahjoituksilla. Rakennustarvikkeita hankittiin Pihlajaveden ja Ähtärin sahoilta sekä paikallisilta metsänomistajilta. Erikoistyöt teetettiin ammattimiehillä, mutta muutoin taloa rakennettiin talkoilla.
Asemankylän työväentalo valmistui marraskuussa 1907. Talon tupaantuliais- ja vihkiäisjuhla pidettiin kuitenkin vasta vuonna 1908 palvelusväen vapaaviikolla, kissamaanantaina.
Työväentalo on suljettuna vuonna 1918, mutta sitä ei pidetty vankileirinä. 1930-luvulla asemankylän lapuanliikkeen kannattajat yrittivät naulata taloa kiinni, mutta hanke raukesi. Iltamatilaisuuksia kuitenkin häirittiin. Pula-aika aiheutti yleisökatoa, ja työväenyhdistys velvoitti torvisoittokunnan ja näytelmäseuran pitämään enemmän iltamia varojen hankkimiseksi. Sota-aikana työväentalo oli suljettu ja tanssien pito kielletty.
Vuonna 1943 Asemankylän työväenyhdistys sai omistukseensa myös Mäkikylän työväentalon, kun Mäkikylän työväenyhdistys sulautui Asemankylän työväenyhdistykseen.
Sotien jälkeen käytiin taistelua sosialidemokraattien ja kommunistien välillä työväentalon omistuksesta. Talo jäi sosialidemokraateille, mutta kommunistit saivat pitää tilaisuuksiaan siellä vuokraa vastaan.
Toiminnan hiipuessa talo rappeutui, ja vuonna 1980 se myytiin ja purettiin. Tontille rakennettiin vuonna 1981 vanhustentalo. Asemankylän työväenyhdistys sulautui Karhulankylän työväenyhdistykseen.
Rakennus

Asemankylän työväentalo oli vaakalaudoituksella ja yksinkertaisilla puuleikkauksilla koristeltu rakennus. Talon yläosassa oli vinolaudoitus. Ikkunat olivat kolmiruutuisia ja niiden koristelu korosti talon suoralinjaisuutta. Talo maalattiin vuonna 1907 vaaleanpunaiseksi, mutta myöhemmin sen väri vaihteli punaisen eri sävyissä. Talossa oli aluksi pärekatto, mutta vuonna 1936 se vaihdettiin huopakatoksi.
Rakennuksen keskellä oli sali. Talon toisessa päädyssä olin näyttämö ja toisessa päädyssä ravintola ja keittiö. Ulkoeteiset onrakennettiin hieman vinkkeliin.
Toimintaa työväentalolla

Työväentalolla kokoontuivat vuoteen 1918 asti säännöllisesti työväenyhdistys, puhujaseura, nuoriso-osasto, lauluseura, torvisoittokunta sekä rautatieläisten ammattiosasto. Kun talo jälleen saatiin käyttöön sen oltua suljettuna vuonna 1918, siellä kokoontuivat työväenyhdistyksen lisäksi näytelmäseura, mieskuoro, laulukuoro ja torvisoittokunta. 1930-luvun puolen välin jälkeen aloittivat myös ohjelma- ja kirjanpito-opintokerhot sekä vuonna 1938 naisjaosto. Myös Osuusliike Mäki-Matin Naiset mukaan -toimikunta piti talolla tilaisuuksiaan. Sotien jälkeen työväentalolla toimi myös urheiluseura Vesa. Toiminta hiljeni maalta muuton seurauksena 1950-luvun jälkeen.
Andy Bell

Andy Bell voi tarkoittaa ainakin seuraavia henkilöitä:
Andy Bell, Erasure-yhtyeen laulaja
Andy Bell, Oasis-yhtyeen basisti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Andy Bell”, voi hakea sivunnimihaulla, laajalla sivunnimihaulla tai tekstihaulla.
Porvoon Kukkatalo

Porvoon Kukkatalo on Porvoossa sijaitseva kukkakauppa. Se on perustettu marraskuussa 1964, kun puutarhuri Gunnar Bäck avasi Porvooseen Suomen ensimmäisen Kukkatalon. Liikeidea oli uusi, sillä vastaavia kasvihuoneen tapaisia myymälöitä ei entuudestaan ollut Suomessa. Yrityksen osakkaat vuodesta 2018 alkaen ovat Gunnarin tytär Ann-Len Bäck sekä Camilla Hindsberg, Satu Nurmi, Sari Harjaluoma, Mari Kurki, Mervi Korkolainen ja Susann Sahlberg.
And Then It Got Ugly

| And Then It Got Ugly Rhino Bucket |
| --- | --- | --- |

Studioalbumin tiedot
 Julkaistu: 18. huhtikuuta 2006
 Tyylilaji: heavy metal, hard rock
 Kesto: 41.30
 Levy-yhtiö: Acetate Records
Rhino Bucketin muut julkaisut
| PAIN 1994 | And Then It Got Ugly 2006 | Pain & Suffering 2007 |
And Then It Got Ugly on Rhino Bucketin albumi, joka julkaistiin 18. huhtikuuta 2006.
Kappaleet

Welcome to Hell – 4.10
Dead & Well – 3.39
Don't Bring Her Down – 3.00
Monkey Boy Highway – 3.10
Smile – 3.32
Word – 4.52
Hammer & Nail – 3.13
Invisible – 3.11
She Rides – 4.12
Blood, Sweat & Beers – 4.43
I Was Told – 3.54
Kokoonpano

Georg Dolivo – kitara, laulu
Brian "Damage" Forsythe – kitara
Reeve Downes – basso
Jackie Enx (Liam Jason) – rummut
Arvostelut

AllMusic:
Pulleapahaputki

| Pulleapahaputki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Suku::  Pahaputket Oenanthe
Laji::  fistulosa
Kaksiosainen nimi
 Oenanthe fistulosa  L. 
Katso myös
   Pulleapahaputki Wikispeciesissä   Pulleapahaputki Commonsissa 
Infobox OKNimi-testi OKIUCN-testi OK: 
Pulleapahaputki (Oenanthe fistulosa) on sarjakukkaiskasvien (Apiaceae) heimoon, pahaputkien (Oenanthe) sukuun kuuluva kasvilaji. Se on monivuotinen ja kalju ruohovartinen kasvi, jota ei ulkonäkönsä puolesta voi juuri sekoittaa muihin kasvilajeihin.
Pulleapahaputken kukkia
Pulleapahaputki voi kasvaa noin 80 cm korkeaksi. Sen varsi on sinivihreä, satunnaisesti haaroittunut, lähes lehdetön sekä putkimaiseksi paisunut. Jopa varren haarat ja lehtiruodit ovat varren tapaan paisuneita. Lehtiä on vähän ja lehtiruodit ovat lehtilapaa pidempiä. Lehdet ovat kertaalleen pariliuskaisia ja liuskat ovat kapeita. Veden alla kasvaessaan lehdet ovat hienoliuskaisia. Pulleapahaputken kukat ovat valkoisia tai vaaleanpunertavia ja sijaitsevat kerrannaissarjana. Pikkusarjat ovat pieniä sekä tiiviitä, ja pikkusarjojen laidoilla olevat kukat ovat sisempiä kukkia suurempia. Pulleapahaputki kukkii heinä–elokuussa. Hedelmä on 3–5 mm pitkä.
Pulleapahaputki kasvaa kosteilla tai märillä ja ravinteikkailla kasvupaikoilla. Pulleapahaputkea ei kasva Suomessa. Ruotsissakin sitä tavataan harvinaisena vain maan eteläosissa. Yleisesti ottaen pulleapahaputkea tavataan koko Euroopassa sen itäisimpiä ja pohjoisimpia alueita lukuun ottamatta sekä Afrikan pohjoisrannikolla.
Aiheesta muualla

Laji.fi: Pulleapahaputki (Oenanthe fistulosa)
Porvoon Filadelfia-seurakunta

| Porvoon Filadelfia-seurakunta> Filadelfiaförsamlingen i Borgå |
| --- | --- |

Suuntautuminen:  helluntaiherätys
Kirkkokunta:  Finlands svenska pingstsamfund
Perustettu:  1932
Pastorit:  Kenneth Witick Elisabeth Witick
Pääkirkko:  Nordenskiöldinkatu 22 Porvoo
TV:  TV7
Aiheesta muualla
Sivusto
Infobox OKNimi-testi OK: 
Porvoon Filadelfia-seurakunta (ruots. Filadelfiaförsamlingen i Borgå) on vuonna 1932 perustettu porvoolainen helluntaiseurakunta. Seurakunnan historia on vuonna 1912 perustetussa Porvoon helluntaiseurakunnassa, joka perustettiin Thomas Ball Barrattin vierailun ja kastetilaisuuksien yhteydessä. Seurakunnan pastorit ovat Kenneth Witick ja Elisabeth Witick. Seurakunnan johtaja on Stig Bäcklund.
Seurakunta lakkautettiin vuonna 1932 ja nimettiin välissä Elimiksi ja Betesdaksi mutta seurakunta perustettiin uudelleen samana vuonna ja sai nykyisen nimensä. Useiden vuosien kiertävän toiminnan jälkeen seurakunta sai oman Filadelfiakirkon vuonna 1955. Seurakunta on tehnyt läheistä yhteistyötä Samaria-lähetyksen kanssa. Seurakunnalla on myös rukoushuone Isnäsissä.
Seurakunnan saarnaajina ovat toimineet muun muassa Hilding Söderholm, Samuel Gustafsson, August Lindholm, Lars-Eric Bergstén, Samuel Bingmert, Edvin Nyqvist, Kuno Hällfors, Gösta Bergstén, Tage Jansson, Olof Johnsson, Thorild Karlsson, Gerhard Gustafsson, David Klemetz, Fred Nyman, Sven Juth, Karl-Gunnar Martin, Stig Bäcklund, Karl Eklund, Harry Blomberg, Harry Holmberg, Lars Bobacka, Runar Nylund ja Nils-Gustav Blom.
Seurakunnan tilaisuuksia lähetetään muun muassa TV7:n televisio- ja verkkokanavilla.
Alivaryja

| Alivaryja |
| --- | --- |
Yritysmuoto:  osakeyhtiö OAO
Perustettu:  1864 (panimo)
Kotipaikka:  ul. Kiseleva 30, 220002 Minsk,  Valko-Venäjä
Toimiala:  panimoteollisuus
Tuotteet:  olut, kvas, virvoitusjuomat
Henkilöstö:  531 tai 597 (noin 2012)
Emoyhtiö:  Carlsberg
Omistaja:  2012 paikkeilla: Carlberg Group 67,8 % Euroopan jälleenrakennus- ja kehityspankki (EBRD) 21 %
Kotisivu:  www.alivaria.by
Infobox OKVirheellinen NIMI-arvo: 
Alivaryja (valkoven.  AAT Піўзавод Аліварыя,  AAT Piuzavod Alivaryja, suom. Oy Panimo ("oluttehdas") Alivaryja), joskus myös Olivarija (ven.  ОАО «Пивзавод Оливария»,  OAO Pivzavod Olivarija), on Valko-Venäjän Minskissä toimiva perinteikäs olutbrändi ja historialtaan värikäs panimoyritys. Yritysrakenteeltaan tämä olutpanimo on nykyään tanskalaiseen Carlsbergin panimokonserniin kuuluva avoin osakeyhtiö (OAO). Panimoyhtiö käyttää tuotteissaan valkovenäjänkielistä nimeä Alivaryja (Аліварыя) yhdistettynä tuotemerkeihinsä.
Alivaryja panimon rakennus Minskissä.
Yritys on oluen tuotantomäärällä mitattuna yksi suurimmista valkovenäläisistä panimoista. Se tuottaa oluiden ohella muun muassa kvasia sekä virvoitusjuomia ja pullotettua vettä. Vuonna 2012 yhtiö valmisti kaikkiaan 76,64 miljoonaa litraa olutta. Tämä oli 15,3 prosenttia edellisvuotta vähemmän. Konsernisivuillaan panimo toteaa osuutensa olevan 17.4 % Valko-Venäjän olutmarkkinoista, toisen samalla sivulla olevan tiedon mukaan 26 prosenttia.  Syksyllä 2013 Alivaryjan toimitusjohtaja vaihtui.
Kaikkiaan vuonna 2012 Valko-Venäjällä tuotettiin 428,58 miljoonaa litraa olutta. Tuotannosta 70,69 miljoonaa litraa meni vientiin. Maasta viedään olutta erityisesti Venäjälle ja Liettuaan. Maahan tuodaan olutta erityisesti Venäjältä ja Ukrainasta, jonkun verran myös muualta kuten Tšekin tasavallasta.
Aiheesta muualla

Belarus’ First Beer Museum to Open at Alivaria Brewery (07/2011) (Arkistoitu – Internet Archive) (englanniksi) (democraticbelarus.eu)
Review of Alivaria Brewery Museum, Minsk (englanniksi) (tripadvisor.com)
Alivaria Brewery OJSC to invest more EUR 2mn in business development in 2013 (2/2013) (Arkistoitu – Internet Archive) (englanniksi) (doingbusinessby.com)
Olivaria Brewery to produce Holsten (10/2012) (englanniksi) (belta.by)
Carlsberg Group increases holding in Olivaria Brewery (Belarus) to 67.8% (1/2011) (Arkistoitu – Internet Archive) (englanniksi) (carlsberggroup.com)
Presidentti (kahvi)

| Presidentti |
| --- | --- |
Tuotetyyppi:  kahvi
Omistaja:  Paulig
Alkuperämaa:  Suomi
Perustettu:  1929
Kotisivu:  
Infobox OKNimi-testi OK: 
Presidentti-kahvipakkauksia
Presidentti on toinen Paulig-kahvipaahtimon kahvimerkeistä, Juhla Mokan ohella. Kahvista on tumma- ja vaaleapaahtoiset versiot. Presidentti-kahvia on valmistettu vuodesta 1929 lähtien, jolloin se lanseerattiin nimellä Presidentin sekoitus. Vuonna 1994 nimi muuttui muotoon Presidentti.
Vuonna 2009, merkin 80-vuotisjuhlavuoden kunniaksi, luotiin uusi Presidentti Gold Label -kahvisekoitus, ja vuonna 2011 erittäin tummaksi paahdettu Presidentti Black Label.
Aiheesta muualla

Viralliset sivut
Putro

Putro on sukunimi, joka on muun muassa seuraavilla henkilöillä:
Eeva Putro (s. 1978), suomalainen näyttelijä
Mooses Putro (1848 – kadonnut 1919), inkeriläinen kirkkomuusikko ja säveltäjä
Sakari Putro (1856–1931), inkerinsuomalainen opettaja ja kulttuurihenkilö
Samuli Putro (s. 1970), muusikko ja lauluntekijä
Volter Putro (s. 1988), suomalainen näyttelijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Andrew Cowan

| Andrew Cowan |
| --- | --- |
 Cowanin vuoden 1976 Safari-rallissa ajama Mitsubishi Lancer 1500.
Henkilötiedot
Kansalaisuus:   Skotlanti
WRC-ura
Aktiivivuodet:  1973-1981
Entiset tallit:  Daimler-Benz Mitsubishi Ralliart
Kilpailuja:  18
Maailmanmestaruuksia:  0
Voittoja:  0
Erikoiskoevoittoja:  0
MM-pisteitä:  28
Ensimmäinen kilpailu:  RAC-ralli 1973
Viimeinen kilpailu:  RAC-ralli 1981
Andrew Cowan (13. joulukuuta 1936 Duns, Skotlanti – 15. lokakuuta 2019) oli skottilainen ralliautoilija ja tallipäällikkö. Aktiiviuransa jälkeen Cowan perusti Andrew Cowan Motorsportsin, josta kehittyi Mitsubishi Ralliart Europe. Cowan toimi tallin johdossa aina marraskuun 2005 loppuun, jolloin jäi virallisesti eläkkeelle.
Mitsubishi Motors osti Rugbyssä Englannissa toimineen Andrew Cowan Motorsportsin.
Cowan voitti Southern Cross Rally -kilpailun kuusi kertaa, joista viisi kertaa peräjälkeen.
Porvoon Meripelastajat

Porvoon Meripelastajat – Borgå Sjöräddare ry tekee vapaaehtoista meripelastustyötä Porvoon edustan merialueilla. Yhdistys perustettiin vuonna 2003 jatkamaan Nesteen venekerhon 1970-luvulla käynnistämää meripelastustoimintaa Porvoossa.
Yhdistyksellä on yli 450 jäsentä. Sen toimintatarkoituksena on vapaaehtoisten voimin auttaa merihätään joutuneita henkilöitä ja aluksia. Porvoon Meripelastajat on Suomen Meripelastusseuran jäsenyhdistys.
Aiheesta muualla

Porvoon Meripelastajat - Borgå Sjöräddare ry:n kotisivut
Andrew Corsini

| Andrew Corsini |
| --- | --- |
 Guido Renin taideteos Andrew Corsinista
Henkilötiedot
Syntynyt: 1302 Firenze, Italia
Kuollut: 6. tammikuuta 1373 Fiesole, Italia
Muut tiedot
Lempinimet:  Firenzen apostoli
Pyhä Andrew Corsini (1302 Firenze, Italia – 6. tammikuuta 1373 Fiesole, Italia) oli pyhimys ja piispa. Paheellisen nuoruuden jälkeen hänestä tuli karmeliittamunkki kotikaupungissaan. Mies vietti neljäkymmentä vuotta tehden katumusta ja saarnaten. Hänestä tehtiin Fiesolen piispa vuonna 1360. Oltuaan kaksitoista vuotta piispana hän kuoli 71-vuotiaana. Paavi Eugenius IV julisti hänet autuaaksi 21. huhtikuuta 1440 ja paavi Urbanus VIII julisti hänet pyhimykseksi 29. huhtikuuta 1629. Mies eli seuraavien 9 paavien hallintokausien aikana: Bonifacius VIII (1294-1303), Benedictus XI (1303-1304), Klemens V (1305-1314), Johannes XXII (1316-1334), Benedictus XII (1334-1342), Klemens VI (1342-1352), Innocentius VI (1352-1362), Urbanus V (1362-1370) ja Gregorius XI (1370-1378). Hän on karmeliittojen ja Italian Firenzen suojeluspyhimys ja suojeluspyhimys levottomuuksia ja mellakoita vastaan. Mies kuvataan pitämässä ristiä, susi ja karitsa jaloissaan ja leijumassa taistelukentän yllä pilven päällä. Miehen juhlapäivää on vietetty 6. tammikuuta, 9. tammikuuta ja 4. helmikuuta.
Häntä on muistettu roomalaiskatolisessa messussa seuraavanlaisella latinankielisellä kollehtarukouksella:
»Orémus.Deus, qui in Ecclésia tua nova semper instáuras exémpla virtútum: da pópulo tuo beáti Andréæ Confessóris tui atque Pontíficis ita sequi vestígia; ut assequátur et prǽmia.»
Putsaaren piilokirkko

| Putsaaren piilokirkko Putsaaren kappeli |
| --- | --- |
 Putsaaren piilokirkko vuoden 1930 korjauksen jälkeen.
Sijainti:  Putsaari, Uusikaupunki
Koordinaatit:  60°47′31.6″N, 021°8′36″E
Rakentamisvuosi:  n. 1684
Materiaali:  puu
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Putsaaren piilokirkko on Uudenkaupungin saaristossa Putsaaressa sijaitseva pieni puinen saarnahuone joka on rakennettu 1600-luvulla. Kappeli sijaitsee metsässä syvässä kalliorotkossa. Kappelin seinistä löytyy puumerkkejä ja vuosilukuja aina vuodesta 1684 saakka. Piilokirkko mainitaan ensimmäisen kerran Uudenkaupungin kirkkoherran Johan Höckertin vuonna 1753 tekemissä muistiinpanoissa. Kappelin koko on noin 4 x 4 metriä ja siinä on kaksi ikkunaa. Penkit sijaitsevat ikkunaseinustoilla, mutta lattiaa ja sisäkattoa kappelissa ei ole.
Putsaari sijaitsi Tukholmasta ja Ahvenanmaalta Pohjanlahden rannikolle kulkeneen vanhan purjehdusreitin varrella ja toimi suojaisena ankkuri- ja satamapaikkana josta otettiin kurssi kohti Tukholmaa. Saarella sijaitsi aiemmin saarnahuonetta suurempi merenkulkijoiden kappeli ja saaren länsirannalta on löytynyt kummeleita ja kallioon hakattuja kompassiruusuja. Pohjanmaan rannikolle vievä purjehdusreitti siirtyi myöhemmin Ruotsin itärannikolle mutta 1600-luvulla rakennettu saarnahuone pysyi edelleen käytössä. Saarnahuone laudoitettiin uudelleen vuoden 1810 tienoilla. Saarnahuoneen ympäristöä on käytetty myös saaristolaisten hautausmaana.
Pontus Palmgren

Pontus Palmgren vuonna 1980.
Pontus Palmgren (27. huhtikuuta 1907 Helsinki – 26. marraskuuta 1993 Helsinki) oli suomalainen ornitologi ja hämähäkkitutkija, joka loi perustan suomalaiselle lintujen runsaudenlaskentaan erikoistuneelle ornitologian haaralle.
Henkilöhistoria

Pontus Palmgrenin isä oli kasvitieteen professori Alvar Palmgren.
Palmgren hoiti Helsingin yliopiston eläintieteen professorin virkaa 1940–1971. Hän oli myös Helsingin yliopiston vararehtori ja Tvärminnen eläintieteellisen aseman esimies. Suomen lintutieteellisessä yhdistyksessä Palmgren toimi sihteerinä ja Ornis Fennican päätoimittajana 1931–1948 ja sitten puheenjohtajana vuoteen 1955.[lähde? ]